সোমবার, ০৭ এপ্রিল, ২০১৪ (১৭:২২)
চতুর্থ সার্ক আর্টিস্ট ক্যাম্প-২০১৪ আগামী ৯-১২ এপ্রিল বান্দরবনে অনুষ্ঠিত হবে। ক্যাম্পের উদ্ধোধন করবেন সংস্কৃতি বিষয়ক মন্ত্রী আসাদুজ্জামান নূর। সোমবার সংবাদ সম্মেলনে সংস্কৃতি বিষয়ক মন্ত্রণানালয়ের সচিব একথা বলেন। তিনি বলেন, প্রকৃতির সঙ্গে হৃদতা ও সম্পৃক্ততা গড়ার লক্ষে বাংলাদেশে এই প্রথমবারের মতো বান্দরবনের নীলাচলে সার্ক দেশগুলোর চিত্রশিল্পীদের অংশগ্রহণে এ ক্যাম্প অনুষ্ঠিত হবে। ‘সলিডারিটি ওয়িথ ন্যাচার: সাউথ এশিয়ান পারসপেক্টিভ’ শিরোনামে এ আয়োজনে বাংলাদেশের ১২ জনসহ সার্কভুক্ত অন্য ৭টি দেশের ৪৮জন চিত্রশিল্পী এ ক্যাম্পে অংশগ্রহণ করবেন বলে এ সময় জানানো হয়।